Kjølv Egeland (født 1990)

Kjølv Egeland (født 1990) er en norsk statsviter og tidligere friidrettsutøver (høyde). Egeland har doktorgrad fra Oxford og arbeider særlig med konflikt- og fredsforskning. Han er ansatt som forsker ved Sciences Po. I 2008 ble han norgesmester i høydehopp for juniorer og seniorer som den til da yngste. Han representerte IL i BUL. 

 Bakgrunn 
Han er oppkalt etter bestefaren Kjølv Egeland og Jan Egeland er hans onkel. Begge foreldrene er professorer. Egeland er vokst opp på Røa.

 Friidrett 
I 2006 slettet han europamester Steinar Hoens kretsrekord for Gutter 16 Oslo krets med et hopp på 1,97. Under et stevne i Ekeberghallen 1. desember 2007 satte Egeland ny bestenotering i høyde for Gutter 17 med 2,10 meter. 14. september 2008 satte han norsk aldersrekord for 18-åringer under et stevne på Norges idrettshøgskole med 2,18 meter.På høyden igjen Aftenposten  

I 2008 vant Egeland NM-gull både for juniorer og seniorer. Seniorgullet vant han med et hopp på 2,13 meter, noe som dessuten holdt til bestemannspremie i hopp. Egeland ble med det den yngste mannlige norgesmesteren i høyde noen sinne. Egeland er nordisk juniormester fra 2007 og 2008. Egeland har også to norgesmesterskap innendørs, fra 2009 og 2010.

Han ble trent av Hanne Haugland. Rygg-, kne- og akillesproblemer holdt ham på sidelinjen store deler av tiden etter gjennombruddsåret 2008. Egeland røk akillessenen i 2011 og la opp som høydehopper.

 Medaljer i norske mesterskap 
Plassering Øvelse ÅrGull  Høyde  2008Gull  Høyde innendørs  2009, 2010Sølv  Høyde  2009Sølv  Høyde innendørs  2008, 2011

 Akademisk karriere 
Egeland er utdannet i fred- og konfliktstudier ved Universitetet i Oslo, han tok doktorgrad i Oxford, og begynte deretter som postdoktor ved Sciences Po i Paris.

I 2020 mottok han Ingrid Aunes minnepris.

 Referanser 
friidrett.no: NM Høyde menn. 
friidrett.no: NM Høyde innendørs menn. 

 Eksterne lenker 
 Google Scholar

Kategori:Norske høydehoppere
Kategori:Norgesmestere i friidrett
Kategori:Friidrettsutøvere for IL i BUL
Kategori:Alumni fra Universitetet i Oslo
Kategori:Norske statsvitere
Kategori:Norske fredsforskere
Kategori:Sciences Po